《谢主人惠绿酒白鱼》
唐代·徐夤

早起雀声送喜频，白鱼芳酒寄来珍。馨香乍揭春风瓮，

拨剌初辞夜雨津。樽阔最宜澄桂液，网疏殊未损霜鳞。

不曾垂钓兼亲酝，堪愧金台醉饱身。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。